Komission asetus (EY) N:o 1414/1999, annettu 29 päivänä kesäkuuta 1999, Kanariansaariin liittyvien erityistoimenpiteiden soveltamista koskevista yksityiskohtaisista säännöistä siemenperunoiden osalta annetun asetuksen (ETY) N:o 2168/92 muuttamisesta (arvioitu tase)



Virallinen lehti nro L 164 , 30/06/1999 s. 0067 - 0067



KOMISSION ASETUS (EY) N:o 1414/1999, annettu 29 päivänä kesäkuuta 1999, Kanariansaariin liittyvien erityistoimenpiteiden soveltamista koskevista yksityiskohtaisista säännöistä siemenperunoiden osalta annetun asetuksen (ETY) N:o 2168/92 muuttamisesta (arvioitu tase) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (EY) N:o 2348/96(2), ja erityisesti sen 3 artiklan 4 kohdan, sekä katsoo, että (1) asetuksen (ETY) N:o 1601/92 2 ja 3 artiklan mukaisesti komission asetuksella (ETY) N:o 2168/92(3), sellaisena kuin se on viimeksi muutettuna asetuksella (EY) N:o 1372/98(4), vahvistetaan Kanariansaarten siemenperunoiden arvioidun hankintataseen määrä markkinointivuodeksi 1998/99; olisi vahvistettava hankintatase markkinointivuodeksi 1999/2000 saaren tarpeiden perusteella ja ottaen erityisesti huomioon perinteinen kaupankäynti, (2) asetuksen (ETY) N:o 1601/92 3 artiklan 2 kohdan mukaisesti olisi vahvistettava markkinointivuodeksi 1999/2000 Kanariansaarten muualta yhteisöstä lähtöisin olevien siemenperunoiden hankintaan liittyvän tuen määrä niin, että tämä hankinta toteutuu loppukäyttäjälle kolmansien maiden siemenperunoiden tuontitulleista vapauttamisesta johtuvia etuisuuksia vastaavilla edellytyksillä; tuki olisi vahvistettava ottaen huomioon erityisesti hankintakustannukset maailmanmarkkinoilla, ja (3) tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2168/92 seuraavasti: 1) Korvataan 1 artikla seuraavasti: " 1 artikla Asetuksen (ETY) N:o 1601/92 2 ja 3 artiklan mukaisesti CN-koodiin 0701 10 00 kuuluvien siemenperunoiden arvioidun hankintataseen määräksi, joka vapautetaan Kanariansaarille suuntautuvalta tuonnilta kannettavasta tuontitullista tai joka saa muualta yhteisöstä tuleville tuotteille annettavaa yhteisön tukea, vahvistetaan 12000 tonnia 1 päivän heinäkuuta 1999 ja 30 päivän kesäkuuta 2000 väliseksi ajaksi." 2) Korvataan 2 artikla seuraavasti: " 2 artikla Asetuksen (ETY) N:o 1601/92 3 artiklan 2 kohdassa tarkoitettu tuki yhteisön markkinoilta lähtöisin olevien Kanariansaarille tuotujen siemenperunoiden hankintaan arvioidun taseen mukaisesti vahvistetaan 4,226 euroa sataa kilogrammaa kohti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1999. Komission puolesta Franz FISCHLER Komission jäsen (1) EYVL L 173, 27.6.1992, s. 13. (2) EYVL L 320, 11.12.1996, s. 1. (3) EYVL L 217, 31.7.1992, s. 44. (4) EYVL L 185, 30.6.1998, s. 19.